પગોડા શૈલીના આ મંદિરની ખાસિયત છે તે લાકડાથી બનેલું છે અને તેની ચાર છત છે. ચારમાંથી ત્રણ છત દેવદારની લાકડામાંથી બનાવામાં આવી છે જ્યારે ચોથી છત તાંબા તેમજ પિત્તળમાંથી બનેલી છે. મંદિરની ચાર છત ચડતાક્રમમાં બનાવામાં આવી છે અને મંદિરની દિવાલ પથ્થરની બનેલી છે. મંદિરના પ્રવેશ દ્વાર પર સુંદર નકસીકામ કરવામાં આવ્યું છે. મંદિરમાં અંદર એક શિલા છે જેને દેવીનો વિગ્રહ માની પૂજવામાં આવે છે. દર વર્ષે જેઠ માસમાં અહીં મોટો મેળો ભરાય છે.